Zadeva C‑360/13

Public Relations Consultants Association Ltd

proti

Newspaper Licensing Agency Ltd in drugim

(Predlog za sprejetje predhodne odločbe, ki ga je vložilo Supreme Court of the United Kingdom)

„Avtorske pravice — Informacijska družba — Direktiva 2001/29/ES — Člen 5(1) in (5) — Reproduciranje — Izjeme in omejitve — Ustvarjanje kopij internetne strani na zaslonu in v predpomnilniku trdega diska med brskanjem po internetu — Dejanje začasnega reproduciranja — Prehodno ali spremljevalno dejanje — Sestavni in bistveni del tehnološkega procesa — Zakonita uporaba — Neodvisen ekonomski pomen“

Povzetek – Sodba Sodišča (četrti senat) z dne 5. junija 2014

Približevanje zakonodaj – Avtorska pravica in sorodne pravice – Direktiva 2001/29 – Usklajevanje nekaterih vidikov avtorske in sorodnih pravic v informacijski družbi – Pravica reproduciranja – Izjeme in omejitve – Ustvarjanje kopij na zaslonu in v predpomnilniku trdega diska računalnika med gledanjem internetne strani – Vključitev

(Direktiva Evropskega parlamenta in Sveta 2001/29, člena 3(1) in 5)

Člen 5 Direktive 2001/29/ES o usklajevanju določenih vidikov avtorske in sorodnih pravic v informacijski družbi je treba razlagati tako, da kopije na zaslonu uporabnikovega računalnika in kopije v predpomnilniku trdega diska tega računalnika, ki jih ustvari končni uporabnik med gledanjem internetne strani, izpolnjujejo pogoje, v skladu s katerimi morajo biti te kopije začasne, prehodne ali spremljevalne in sestavni in bistven del tehnološkega procesa, ter pogoje iz člena 5(5) te direktive, tako da jih je mogoče ustvariti brez dovoljenja imetnikov avtorskih pravic.

Zaslonske in predpomnilniške kopije so namreč poseben primer v smislu člena 5(5) Direktive 2001/29, saj so ustvarjene le za namen gledanja internetnih strani. V zvezi s tem so legitimni interesi imetnikov zadevnih avtorskih pravic ustrezno zaščiteni, ker dajo internetnim uporabnikom dela na razpolago izdajatelji spletnih strani, ki morajo v skladu s členom 3(1) navedene direktive pridobiti dovoljenje navedenih imetnikov, saj to dajanje na voljo pomeni priobčitev javnosti v smislu tega člena.

(Glej točke 55, 57, 58 in 63 ter izrek.)

Zadeva C‑360/13

Public Relations Consultants Association Ltd

proti

Newspaper Licensing Agency Ltd in drugim

(Predlog za sprejetje predhodne odločbe, ki ga je vložilo Supreme Court of the United Kingdom)

„Avtorske pravice — Informacijska družba — Direktiva 2001/29/ES — Člen 5(1) in (5) — Reproduciranje — Izjeme in omejitve — Ustvarjanje kopij internetne strani na zaslonu in v predpomnilniku trdega diska med brskanjem po internetu — Dejanje začasnega reproduciranja — Prehodno ali spremljevalno dejanje — Sestavni in bistveni del tehnološkega procesa — Zakonita uporaba — Neodvisen ekonomski pomen“

Povzetek – Sodba Sodišča (četrti senat) z dne 5. junija 2014

Približevanje zakonodaj — Avtorska pravica in sorodne pravice — Direktiva 2001/29 — Usklajevanje nekaterih vidikov avtorske in sorodnih pravic v informacijski družbi — Pravica reproduciranja — Izjeme in omejitve — Ustvarjanje kopij na zaslonu in v predpomnilniku trdega diska računalnika med gledanjem internetne strani — Vključitev

(Direktiva Evropskega parlamenta in Sveta 2001/29, člena 3(1) in 5)

Člen 5 Direktive 2001/29/ES o usklajevanju določenih vidikov avtorske in sorodnih pravic v informacijski družbi je treba razlagati tako, da kopije na zaslonu uporabnikovega računalnika in kopije v predpomnilniku trdega diska tega računalnika, ki jih ustvari končni uporabnik med gledanjem internetne strani, izpolnjujejo pogoje, v skladu s katerimi morajo biti te kopije začasne, prehodne ali spremljevalne in sestavni in bistven del tehnološkega procesa, ter pogoje iz člena 5(5) te direktive, tako da jih je mogoče ustvariti brez dovoljenja imetnikov avtorskih pravic.

Zaslonske in predpomnilniške kopije so namreč poseben primer v smislu člena 5(5) Direktive 2001/29, saj so ustvarjene le za namen gledanja internetnih strani. V zvezi s tem so legitimni interesi imetnikov zadevnih avtorskih pravic ustrezno zaščiteni, ker dajo internetnim uporabnikom dela na razpolago izdajatelji spletnih strani, ki morajo v skladu s členom 3(1) navedene direktive pridobiti dovoljenje navedenih imetnikov, saj to dajanje na voljo pomeni priobčitev javnosti v smislu tega člena.

(Glej točke 55, 57, 58 in 63 ter izrek.)